**APSTIPRINĀTS**

Pašvaldības akciju sabiedrības

„Daugavpils siltumtīkli”

2023.gada 3.jūlija

Iepirkumu komisijas sēdē

(protokols Nr. DS/2023/11-1)

**IEPIRKUMA**

**„Koģenerācijas režīmā saražotās**

**elektroenerģijas pārdošana**

**2023.-2024.gadiem”**

**NOLIKUMS**

**Daugavpilī**

 **2023**

1. **Vispārīgā informācija**
	1. **Iepirkuma identifikācijas numurs** – DS/2023/11.
	2. **Pasūtītājs** – pašvaldības akciju sabiedrība „Daugavpils siltumtīkli”

 (turpmāk – PAS „Daugavpils siltumtīkli”)

 reģistrācijas Nr. 41503002945

 juridiskā adrese 18.novembra iela 4, Daugavpils, LV-5401

 norēķinu konts LV74RIKO0002011004616

 Luminor Bank AS Latvijas filiāle.

* 1. Iepirkuma procedūra tiek veikta saskaņā ar Iepirkumu uzraudzības biroja vadlīnijām „Iepirkumu vadlīnijas sabiedrisko pakalpojumu sniedzējiem” un ievērojot šī Nolikuma prasības.
	2. **Iepirkuma priekšmets**: koģenerācijas režīmā saražotās elektroenerģijas pārdošana 2023.-2024.gadiem (CPV kods: 09310000-5).
	3. **Kontaktpersonas**:
* jautājumos par tehniskās specifikācijas prasībām - PAS „Daugavpils siltumtīkli” galvenais enerģētiķis, tālr. + 371 29244349, e-pasts: dsiltumtikli@apollo.lv;
* jautājumos par iepirkuma nolikumu - PAS „Daugavpils siltumtīkli” iepirkumu speciāliste, tālr. + 371 654 07543, + 371 26673754, e-pasts: dsiltumtikli@apollo.lv.
	1. **Piedāvājuma izvēles kritērijs** - saimnieciski visizdevīgākais piedāvājums, kuru nosaka, ņemot vērā tikai augtāko cenu, ar nosacījumu, ka tiks izpildītas visas Iepirkuma procedūras dokumentos noteiktās prasības.
	2. **Līguma darbības termiņš:** no 2023.gada 1.augusta līdz 2024.gada 31.jūlijam.
	3. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, publicējot tos tīmekļvietnēs [www.dsiltumtikli.lv](http://www.dsiltumtikli.lv) un www.daugavpils.lv.
	4. Pretendenta atbilstību kvalifikācijas prasībām, piedāvājumu atbilstības pārbaudi un izvēli veiks PAS „Daugavpils siltumtīkli” Iepirkumu komisija (turpmāk – Komisija).
1. **Piedāvājuma noformēšana**
	1. Piedāvājums ir jānoformē un jāiesniedz atbilstoši šī nolikuma 2.2. - 2.7.punktu nosacījumiem.
	2. Piedāvājumu paraksta persona ar pārstāvības tiesībām vai tās pilnvarota persona. Ja piedāvājumu parakstījusi pilnvarotā persona, piedāvājumam pievienojams pilnvaras oriģināls vai apliecināta kopija.
	3. Pretendenta piedāvājumā ietilpst:
		1. Ja Pretendents ir ārvalstu komersants, Pretendentam ir jāiesniedz attiecīgu reģistrācijas apliecību vai citu rakstveida informāciju, kas apliecina reģistrācijas faktu. Ja Pretendents ir Latvijas komersants, Pasūtītājs tā reģistrācijas faktu pārbauda Uzņēmumu reģistra datu bāzē, bet ja Pretendents ir saimnieciskās darbības veicējs – Valsts ieņēmumu dienesta saimnieciskās darbības veicēju datu bāzē;
		2. Pretendenta parakstītais pieteikums iepirkumam (1.pielikums);
		3. Pretendenta parakstīta tehniskā specifikācija iepirkumam (2.pielikums);
		4. Pretendenta parakstītais finanšu piedāvājums iepirkumam (3.pielikums);
		5. Ja Pretendents ir reģistrēts ārvalstī vai ārvalstī atrodas tā pastāvīgā dzīvesvieta - attiecīgās ārvalsts kompetentās institūcijas izziņas, kas apliecina, ka saskaņā ar attiecīgās ārvalsts normatīvajiem aktiem Pretendentam nav neizpildītu saistību nodokļu (tai skaitā valsts sociālās apdrošināšanas) jomā, kā arī par to, ka Pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta;
		6. Pretendenta apliecinājums par neatkarīgi izstrādātu piedāvājumu (5.pielikums).
	4. Visiem dokumentiem jābūt latviešu valodā. Gadījumā, ja piedāvājumā iekļautais dokuments ir svešvalodā, tam jāpievieno tulkojums valsts valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, pretējā gadījumā Komisijai ir tiesības uzskatīt, ka attiecīgais dokuments nav iesniegts.
	5. Piedāvājuma dokumentu lapām jābūt numurētām un jābūt pievienotam satura rādītājam. Ja piedāvājums tiks iesniegts personīgi vai tiks atsūtīts pa pastu, Piedāvājuma dokumentu lapām jābūt arī caurauklotām.
	6. Pretendents var iesniegt tikai 1 (vienu) piedāvājuma variantu.

2.7. Visām piedāvājumā iekļautajām dokumentu kopijām jābūt apliecinātām Latvijas Republikas spēkā esošajos normatīvajos aktos noteiktajā kārtībā.

2.8. Piedāvājuma cenā jāiekļauj visas izmaksas, kas saistītas ar iepirkuma priekšmetu, piedāvājuma sagatavošanu un iesniegšanu. Pretendentam nav tiesību pēc lēmuma par iepirkuma uzvarētāju pieņemšanas norādīt papildus izmaksas.

2.9. Iepirkumu komisijai ir tiesības pieprasīt papildus informāciju, lai precizētu datus par iesniegtajiem Pretendentu dokumentiem un piedāvājumiem, kā arī pieprasīt Pretendentiem uzrādīt iesniegto dokumentu kopiju oriģinālus.

2.10. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem.

**3. Piedāvājumu iesniegšanas vieta un termiņš**

3.1. Piedāvājumu var iesniegt elektroniski, nosūtīt pa pastu vai iesniegt personīgi līdz 2023.gada 24.jūlija plkst.10:00.

3.2. Piedāvājuma iesniegšana:

3.2.1. iesniegšanai personīgi:

 PAS „Daugavpils siltumtīkli”, 18.novembra ielā 4, Daugavpilī, atstājot piedāvājumu speciālā pastkastē, kas atrodas PAS „Daugavpils siltumtīkli” telpā, vai sekretariātā, 9.kabinetā darba dienās: pirmdienās, otrdienās, trešdienās un ceturtdienās no plkst. 8:00 līdz plkst. 17:00, pārtraukums – no plkst. 12:00 līdz plkst. 12:45, piektdienās no plkst. 8:00 līdz plkst. 16:00, pārtraukums – no plkst. 12:00 līdz plkst. 13:00,

3.2.2*.* pasta adrese:

 PAS „Daugavpils siltumtīkli”, 18.novembra iela 4, Daugavpils, LV-5401;

3.2.3. Elektroniski:

 PAS „Daugavpils siltumtīkli” e-pasta adrese: iepirkumu.komisija@dsiltumtikli.lv.

3.3. Piedāvājums pa pastu vai personīgi jāiesniedz slēgtā aploksnē ar norādi: Iepirkums „Koģenerācijas režīmā saražotās elektroenerģijas pārdošana 2023.-2024.gadiem”, ID Nr. DS/2023/11, atvērt ne agrāk kā 2023.gada 24.jūlija plkst. 10:00. Uz aploksnes jānorāda Pretendenta nosaukums, adrese, e-pasta adrese, tālruņa numurs.

3.4. Piedāvājumi, kuri tiks iesniegti pēc 2023.gada 24.jūlija plkst.10:00, netiks atvērti un neatvērtā veidā tiks atdoti vai nosūtīti atpakaļ Pretendentiem.

3.5. Piedāvājumam jābūt spēkā ne mazāk kā 90(deviņdesmit) kalendārās dienas no piedāvājuma iesniegšanas termiņa beigām.

1. **Finanšu piedāvājums**
	1. Finanšu piedāvājums ir jāsagatavo saskaņā ar šī nolikuma 3.pielikumu „Pretendenta finanšu piedāvājums iepirkumam”.
	2. Visām cenām jābūt norādītām eiro (EUR) ar 2 (diviem) cipariem aiz komata bez pievienotās vērtības nodokļa.
	3. Finanšu piedāvājums jāparaksta šī nolikuma 2.2.punktā paredzētajā kārtībā.
2. **Piedāvājumu atvēršana, vērtēšana un lēmuma pieņemšana**
	1. Piedāvājumu atvēršana ir atklāta. Pretendentu iesniegtie piedāvājumi tiks atvērti 2023.gada 24.jūlijā plkst. 10:30 atklātajā Komisijas sēdē, kura notiks PAS „Daugavpils siltumtīkli” konferenču zālē 18.novembra ielā 4, Daugavpilī vai videokonferences režīmā.
	2. Attiecībā uz Pretendentu, kuram atbilstoši nolikumā noteiktajām prasībām un piedāvājuma izvēles kritērijiem būtu piešķiramas tiesības slēgt Līgumu, Pasūtītājs pirms lēmuma par Līguma slēgšanas tiesību piešķiršanu pieņemšanas šim Pretendentam, pārbaudot, vai uz Pretendentu neattiecas Sabiedrisko pakalpojumu sniedzēju iepirkumu likuma 48.panta otrās daļas 2. un 4.punktā paredzētie izslēgšanas nosacījumi, iegūstot informāciju no publiskām datubāzēm, kompetentām institūcijām, kā arī nepieciešamības gadījumā pieprasot Pretendentam iesniegt attiecīgas izziņas, pārliecinās par to, ka attiecīgais Pretendents atbilst Iepirkuma dalības nosacījumiem.
	3. Pasūtītājs var izslēgt Pretendentu no turpmākās dalības iepirkumā, ja netiek izpildītas nolikuma prasības.
	4. Par iepirkuma uzvarētāju tiks atzīts Pretendents, kas piedāvās augstāko cenu ar nosacījumu, ka tiks izpildītas iepirkuma nolikuma prasības.

5.5. Ja piedāvājumu Pasūtītājs uzskata par nepamatoti lētu, Pasūtītājs rakstveidā var pieprasīt no Pretendenta detalizētu paskaidrojumu par būtiskiem piedāvājuma nosacījumiem. Pretendentam ir pienākums sniegt skaidrojumu pieprasījumā norādītajā termiņā. Ja skaidrojums netiek iesniegts noteiktajā termiņā, Pasūtītājam ir tiesības Pretendentu izslēgt no turpmākās dalības iepirkumā.

5.6. Ar iepirkuma uzvarētāju tiks slēgts Līgums atbilstoši šī nolikuma prasībām un Pretendenta piedāvājumam.

5.7. Pēc lēmuma par iepirkuma uzvarētāja noteikšanu pieņemšanas Komisija 5 (piecu) darba dienu laikā vienlaikus (vienā dienā) informēs par pieņemto lēmumu visus Pretendentus rakstveidā, nododot paziņojumu Pretendentam pret parakstu vai nosūtot to pa pastu ar ierakstītu pasta sūtījumu, vai arī nosūtot to elektroniski uz Pretendenta e-pasta adresi, parakstītu ar drošu elektronisko parakstu, bet Līguma slēgšanas tiesības Iepirkuma uzvarētājam tiks piešķirtas pēc pašvaldības akciju sabiedrības „Daugavpils siltumtīkli” padomes piekrišanas.

5.8. Gadījumā, ja iepirkumam tiks iesniegts tikai 1 (viens) piedāvājums, kas pilnībā atbilst nolikuma prasībām, Pretendents, kas iesniedzis šo piedāvājumu, var tikt atzīts par iepirkuma uzvarētāju.

* 1. Komisijai ir tiesības pieprasīt, lai Pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības).
	2. Līgums ar Iepirkuma uzvarētāju tiks noslēgts piedāvājuma derīguma termiņā, izmantojot Nolikuma 4.pielikumā esošo Līguma projektu.
	3. Ja par iepirkuma uzvarētāju atzītais Pretendents 1 (vienas) nedēļas laikā no dienas, kad viņam tiks nosūtīts Līgums parakstīšanai, bez attaisnojoša iemesla nenoslēgs ar Pasūtītāju Līgumu, Pasūtītājs ir tiesīgs par uzvarētāju atzīt Nolikuma nosacījumiem atbilstošu cita Pretendenta piedāvājumu ar nākamo izdevīgāko cenu un slēgt ar viņu Līgumu. Ja arī nākamais Pretendents atsakās slēgt Līgumu, tad Pasūtītājs pārtrauc iepirkuma procedūru. Ja iepirkumā par Uzvarētāju atzītais vienīgais Pretendents bez attaisnojoša iemesla atsakās slēgt Līgumu ar Pasūtītāju vai atsauc savu piedāvājumu derīguma termiņa laikā, iepirkuma procedūra tiks izbeigta bez rezultātiem.
1. **Lēmums par iepirkuma izbeigšanu bez līguma noslēgšanas**
	1. Pasūtītājs var pieņemt lēmumu par iepirkuma izbeigšanu, neizvēloties nevienu no piedāvājumiem.
2. **Cita informācija**
	1. Saziņa (informācijas apmaiņa) starp Pasūtītāju vai Komisiju un Pretendentiem iepirkuma procedūras ietvaros notiek latviešu valodā rakstveidā, nododot korespondenci pret parakstu (ja iespējams), nosūtot korespondenci pa pastu ar pasta sūtījumu vai elektroniski, parakstot to ar drošu elektronisko parakstu. Mutiski sniegtā informācija iepirkuma procedūras ietvaros tās dalībniekiem nav saistoša. Saziņas dokumentu ar atbildi uz Pretendenta jautājumiem Pasūtītājs vienlaikus ar papildu informācijas nosūtīšanu Pretendentam, kas uzdevis jautājumu, ievieto Daugavpils valstspilsētas pašvaldības mājas lapā www.daugavpils.lv un uzņēmuma mājaslapā [www.dsiltumtikli.lv](http://www.dsiltumtikli.lv), kurā ir pieejami iepirkuma procedūras dokumenti, norādot arī uzdoto jautājumu, un tas uzskatāms par saņemtu publicēšanas brīdī.
	2. Papildus informāciju ieinteresētais Pretendents var pieprasīt ne vēlāk kā 8 (astoņas) darba dienas pirms piedāvājumu iesniegšanas termiņa beigām. Ja ieinteresētais Pretendents ir laikus pieprasījis papildu informāciju, Pasūtītājs to sniedz 5 (piecu) darba dienu laikā, bet ne vēlāk kā 5 (piecas) dienas pirms piedāvājumu iesniegšanas termiņa beigām.
	3. Ja Pasūtītājs veic grozījumus iepirkuma dokumentos, tas ievieto informāciju par grozījumiem un dokumentus, kuros veikti grozījumi, Daugavpils valstspilsētas pašvaldības mājaslapā www.daugavpils.lv un uzņēmuma mājaslapā [www.dsiltumtikli.lv](http://www.dsiltumtikli.lv). Dokumentus, kuros veikti grozījumi, Pasūtītājs ievieto minētajās mājaslapās ne vēlāk kā dienu pēc tam, kad augstāk minētos resursos publicēts paziņojums par grozījumiem Iepirkuma procedūras dokumentos.
	4. Pretendents saziņas dokumentu nosūta uz Pasūtītāja e-pasta adresi dsiltumtikli@apollo.lv vai Pasūtītāja pasta adresi (PAS „Daugavpils siltumtīkli”, 18.novembra ielā 4, Daugavpilī, LV-5401). Saziņas dokumentā obligāti jābūt norādītam Iepirkuma nosaukumam un identifikācijas numuram.
	5. Pasūtītājs publicē Iepirkumu uzraudzības biroja Publikāciju vadības sistēmā Paziņojumu par iepirkumu, Paziņojumu par grozījumiem iepirkumā (ja tādi ir veikti), Paziņojumu par rezultātiem iepirkumā, kā arī Elektronisko iepirkumu sistēmā izveido publikāciju par iepirkumu.

Iepirkuma

„Koģenerācijas režīmā saražotās elektroenerģijas

pārdošana 2023.-2024.gadiem”

 (identifikācijas Nr.: DS/2023/11)

nolikuma

**1.pielikums**

**PIETEIKUMS DALĪBAI IEPIRKUMĀ**

**„Koģenerācijas režīmā saražotās elektroenerģijas**

**pārdošana 2023.-2024.gadiem”**

1. Pretendents:
	1. Pretendenta nosaukums.
	2. Rekvizīti (reģistrācijas numurs, adrese, norēķinu rekvizīti, tālruņa Nr.,

 e-pasts).

1. Kontaktpersona

|  |  |
| --- | --- |
| Vārds, uzvārds  |  |
| Tālrunis, fakss  |  |
| Adrese |  |
| e-pasts  |  |

1. Ar šī piedāvājuma iesniegšanu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

 Pretendenta nosaukums

3.1. piesakās piedalīties iepirkumā „Koģenerācijas režīmā saražotās elektroenerģijas pārdošana 2023.-2024.gadiem”;

3.2. apliecina to, ka Piedāvājuma iesniegšanas dienā uz Pretendentu neattiecas Sabiedrisko pakalpojumu sniedzēju iepirkumu likuma (turpmāk - SPSIL) 48.panta otrās daļas 2. un 4.punktā paredzētie izslēgšanas nosacījumi;

3.3. apliecina to, ka visas piedāvājumā sniegtās ziņas ir patiesas;

3.4. apliecina to, ka Piedāvājuma iesniegšanas dienā Pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;

3.5. apliecina to, ka ir iepazinies ar iepirkuma nolikumu un ka apņemas ievērot iepirkuma procedūras nosacījumus;

3.6. apliecina to, ka piekrīt slēgt Līgumu iepirkuma nolikuma 4.pielikumā noteiktajā redakcijā un apņemas to izpildīt Līguma projektā norādītajā termiņā;

1. Ja mūsu piedāvājums tiks pieņemts, mēs apņemamies Līguma izpildi uzsākt ar Līguma noslēgšanas brīdi un veikt līdz tā izpildes nosacījumos noteiktam termiņam.

**\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\* Paraksta pretendenta paraksta tiesīgā persona vai pretendenta pilnvarotā persona

Iepirkuma

„Koģenerācijas režīmā saražotās elektroenerģijas

pārdošana 2023.-2024.gadiem”

 (identifikācijas Nr.: DS/2023/11)

nolikuma

**2.pielikums**

**TEHNISKĀ SPECIFIKĀCIJA**

**KOĢENERĀCIJAS REŽĪMĀ SARAŽOTĀS ELEKTROENERĢIJAS PĀRDOŠANAI 2023.-2024.GADIEM**

|  |  |
| --- | --- |
| 1. | **Tehniskās specifikācijas priekšmets** |
| 1.1. | PAS “Daugavpils siltumtīkli” koģenerācijas stacijā **Mendeļejeva ielā 13A, Daugavpilī** saražoto elekroenerģiju patērē pašu vajadzību nodrošināšanai un esošo subabonentu pašpatēriņa nodrošināšanai, bet pārpalikumu plāno pārdot vienotā elektrotīklā. |
| 1.1.1. | Plānojamais elektroenerģijas pārpalikuma apjoms: 50 - 100 MWh. Elektroenerģijas apjoms var mainīties atkarībā no cenas un saražotās elektroenerģijas pašizmaksas;  |
| 1.1.2. | Elektroenerģijas pārdošanas periods: no 2023. gada 1.augusta līdz 2024. gada 31.jūlijam; |
| 1.1.3. | Atbilstības parametri |
| 1.1.3.1. | Koģenerācijas iekārtas: divas “TEDOM CENTO 300 T300SP iekārtas ar 300 kW elektrisko jaudu un 376 kW siltuma jaudu katra;  |
| 1.1.3.2. | AS “Sadales tīkls” uzstādītā komercuzskaites vieta: A/st 36 F-7 un F-23 (mērījumu punkti 5353122 un 11022408), spriegums: 10kV; |
| 1.2. | PAS “Daugavpils siltumtīkli” koģenerācijas stacijā **“Cietoksnis” Aleksandra ielā 7, Daugavpilī** saražoto elektroenerģiju plāno pārdot vienotā elektrotīklā. |
| 1.2.1. | Plānojamais tīklā nodotās elektroenerģijas apjoms: 100 - 200 MWh. Elektroenerģijas apjoms var mainīties atkarībā no cenas un saražotās elektroenerģijas pašizmaksas; |
| 1.2.2. | Elektroenerģijas pārdošanas periods: no 2023. gada 1.augusta līdz 2024. gada 31.jūlijam; |
| 1.2.3. | Atbilstības parametri |
| 1.2.3.1. | Koģenerācijas iekārtas: divas “TEDOM CENTO 300 T300SP iekārtas ar 300 kW elektrisko jaudu un 376 kW siltuma jaudu katra;  |
| 1.2.3.2. | AS “Sadales tīkls” uzstādītā komercuzskaites vieta: T10376 Cietoksnis Z8 un T10376 Cietoksnis Z1 (mērījumu punkti 6772976 un 6773065), spriegums: 0,4kV; |
| 1.3. | PAS “Daugavpils siltumtīkli” koģenerācijas stacijā **“Ruģeļi” Gaismas ielā 18, Daugavpilī** saražoto elektroenerģiju plāno pārdot vienotā elektrotīklā;  |
| 1.3.1. | Plānojamais tīklā nodotās elektroenerģijas apjoms: 800 - 1200 MWh. Elektroenerģijas apjoms var mainīties atkarībā no cenas un saražotās elektroenerģijas pašizmaksas; |
| 1.3.2. | Elektroenerģijas pārdošanas periods: no 2023. gada 1.augusta līdz 2024. gada 31.jūlijam; |
| 1.3.3. | Atbilstības parametri |
| 1.3.3.1. | Koģenerācijas iekārta: divas „UPB” 9408 TC-N-IE iekārtas ar 285 kW elektrisko jaudu un 385 kW siltuma jaudu katra;  |
| 1.3.3.2. | AS “Sadales tīkls” uzstādītā komercuzskaites vieta: T10348 Ruģeļi Z16 un T10348 Ruģeļi Z15 (mērījumu punkti  6952948 un 6952932), spriegums: 0,4kV; |
| 1.4. | PAS “Daugavpils siltumtīkli” koģenerācijas stacijā **“Čerepova” Patversmes ielā 7C, Daugavpilī** saražoto elektroenerģiju plāno pārdot vienotā elektrotīklā. |
| 1.4.1. | Plānojamais tīklā nodotās elektroenerģijas apjoms: 400 - 600 MWh. Elektroenerģijas apjoms var mainīties atkarībā no cenas un saražotās elektroenerģijas pašizmaksas; |
| 1.4.2. | Elektroenerģijas pārdošanas periods: no 2023. gada 1.augusta līdz 2024. gada 31.jūlijam; |
| 1.4.3. | Atbilstības parametri |
| 1.4.3.1. | Koģenerācijas iekārta: viena „UPB” 9408 TC-N-IE iekārta ar 285 kW elektrisko jaudu un 385 kW siltuma jaudu;  |
| 1.4.3.2. | AS “Sadales tīkls” uzstādītā komercuzskaites vieta: TP-10422 Čerepovo Z1 (mērījuma punkts 6970981), spriegums: 0,4kV; |
| 2. | Pretendentam savā Piedāvājumā jānorāda cenas veidošanās algoritms: Nord Pool biržas Latvijas tirdzniecības apgabala ikstundu cena mīnus \_\_\_ EUR/MWh. Piedāvātajā cenā jāiekļauj visas Pircēja izmaksas, kuras var veidoties iepērkot PAS “Daugavpils siltumtīkli” saražotās elektroenerģijas pārpalikumu.  |
| 3. | Apmaksas nosacījumi – ne vairāk kā 20 dienu laikā no rēķina izrakstīšanas dienas; |
| 4. | Papildus informācija un uzziņas pa tālruni 29244349. |

**\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*Paraksta pretendenta persona ar pārstāvības tiesībām vai pretendenta pilnvarotā persona

Iepirkuma

„Koģenerācijas režīmā saražotās elektroenerģijas

pārdošana 2023.-2024.gadiem”

 (identifikācijas Nr.: DS/2023/11)

nolikuma

**3.pielikums**

**Pretendenta finanŠu piedāvājums**

**IEPIRKUMAM**

**„Koģenerācijas režīmā saražotās elektroenerģijas**

**pārdošana 2023.-2024.gadiem”**

Iepazinies ar iepirkuma **„Koģenerācijas režīmā saražotās elektroenerģijas pārdošana 2023.-2024.gadiem”**, identifikācijas Nr. DS/2023/11, nolikumu un tehniskās specifikācijas iepirkumam prasībām, \_\_\_\_\_\_\_\_\_\_\_\_\_\_\_\_\_\_\_\_\_ **„**\_\_\_\_\_\_\_\_\_\_\_\_\_\_\_\_\_\_\_\_\_**”**,

 (pretendenta nosaukums)

reģistrācijas Nr. \_\_\_\_\_\_\_\_\_\_\_\_\_\_\_\_\_\_, iesniedz sekojošu piedāvājumu:

|  |  |
| --- | --- |
| **Nosaukums** | **Cena****EUR bez PVN \*** |
| Iepērkamās elektroenerģijas cenas veidošanās algoritms | Nord Pool biržas Latvijas tirdzniecības apgabala ikstundu cena mīnus \_\_\_\_\_\_ EUR/MWh\*\* |

\* Piedāvājuma cenā jāiekļauj visas Pircēja izmaksas, kuras var veidoties, iepērkot pašvaldības akciju sabiedrības „Daugavpils siltumtīkli” saražotās elektroenerģijas pārpalikumu.

\*\* Pircēja pakalpojuma cena, EUR/MWh

 Ar šo mēs apstiprinām, ka mūsu piedāvājums ir spēkā **90** (deviņdesmit) kalendārās dienas no datuma, kas ir noteikts kā iepirkuma procedūras piedāvājumu iesniegšanas pēdējais termiņš.

 Mēs saprotam, ka Jums nav pienākums pieņemt lētāko piedāvājumu vai vispār kādu no piedāvājumiem, kuru Jūs saņemsiet.

**\*\*\* Vārds, uzvārds, amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*\*\* Paraksta pretendenta paraksta tiesīgā persona vai pretendenta pilnvarotā persona

Iepirkuma

„Koģenerācijas režīmā saražotās elektroenerģijas

pārdošana 2023.-2024.gadiem”

 (identifikācijas Nr.: DS/2023/11)

nolikuma

**4.pielikums**

**Elektroenerģijas tirdzniecības līgums**

(Līguma projekts)

 Daugavpilī, 2023.gada \_\_\_\_.\_\_\_\_\_\_\_\_\_

**Pašvaldības akciju sabiedrība „Daugavpils siltumtīkli”**, vienotais reģistrācijas Nr. 41503002945, tās valdes locekļa \_\_\_\_\_\_\_\_\_\_\_\_\_\_\_\_ personā, kas rīkojas uz Statūtu pamata, turpmāk - RAŽOTĀJS, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_„\_\_\_\_\_\_\_\_\_\_\_\_\_\_\_\_\_\_\_\_\_”**, vienotais reģistrācijas Nr. \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas uz \_\_\_\_\_\_\_\_\_\_\_\_\_\_ pamata, turpmāk - PIRCĒJS, abi kopā turpmāk tekstā - PUSES vai LĪDZĒJI, paužot savu brīvu gribu, bez spaidiem, viltus un maldiem, pamatojoties uz Iepirkuma „Koģenerācijas režīmā saražotās elektroenerģijas pārdošana 2023.-2024.gadiem”, ID Nr. DS/2023/11, rezultātiem, noslēdz šādu līgumu (turpmāk - Līgums):

**1. Līguma priekšmets**

1.1. RAŽOTĀJS pārdod, bet PIRCĒJS pērk no RAŽOTĀJA tā koģenerācijas stacijā Mendeļejeva ielā 13A, Daugavpilī (turpmāk STACIJA Nr. 1), koģenerācijas stacijā „Cietoksnis” Aleksandra ielā 7, Daugavpilī (turpmāk STACIJA Nr. 2), koģenerācijas stacijā „Ruģeļi” Gaismas ielā 18, Daugavpilī (turpmāk STACIJA Nr. 3) un koģenerācijas stacijā „Čerepova” Patversmes ielā 7C, Daugavpilī (turpmāk STACIJA Nr. 4) (visas kopā turpmāk STACIJAS) saražoto elektroenerģiju, kas tiek nodota elektroenerģijas vienotā tīklā, saskaņā ar Tehnisko specifikāciju (1.pielikums) un Finanšu piedāvājumu (2.pielikums).

1.2. Elektroenerģijas pārdošanas periods: no 2023.gada 1.augusta līdz 2024.gada 31.jūlijam.

**2. Elektroenerģijas cena un norēķinu kārtība**

2.1. PIRCĒJS pērk no RAŽOTĀJA elektroenerģiju par Finanšu piedāvājumā (2.pielikums) norādīto cenu, kurā ir ietverta arī maksa par balansēšanu.

2.2. Norēķini par patērēto elektroenerģiju notiek 1 (vienu) reizi mēnesī atbilstoši faktiskajam pārdotās elektroenerģijas apjomam atbilstoši komercuzskaites mēraparātu rādījumiem.

2.3. RAŽOTĀJS līdz katra mēneša 10.datumam iesniedz PIRCĒJAM rēķinu par iepriekšējā norēķinu periodā tam pārdotās elektroenerģijas apjomu saskaņā ar komercuzskaites mēraparātu rādījumiem. Līdzēji vienojas, ka RAŽOTĀjs var iesniegt PIRCĒJAM elektroniski sagatavotu rēķinu, nosūtot to uz e-pasta adresi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.4. PIRCĒJS apmaksā rēķinu 20 (divdesmit) dienu laikā pēc tā saņemšanas, naudas līdzekļus pārskaitot RAŽOTĀJA šajā Līgumā norādītajā norēķinu kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja PIRCĒjam ir parāds par patērēto elektroenerģiju, tas kārtējo maksājumu summu ieskaita kā parāda (arī līgumsoda maksājumu) atmaksu.

**3. RAŽOtāja tiesības un pienākumi**

3.1. RAŽOTĀJA pienākumi:

 3.1.1. piegādāt PIRCĒJAM elektroenerģiju visā Līguma darbības laikā un parLīgumā noteikto cenu;

3.1.2. noslēgt Līgumu ar sistēmas operatoru par sistēmas pakalpojumiem STACIJĀS;

 3.1.3. izrakstīt un nosūtīt PIRCĒjam rēķinu par patērēto elektroenerģiju;

 3.1.4. nodrošināt nepārtrauktu operatīvās sazināšanās iespēju ar RAŽOTĀJA pārstāvi, kas ir atbildīgs par nepārtrauktas un kvalitātes prasībām atbilstošas elektroenerģijas nodrošināšanu;

 3.1.5. 5 (piecu) dienu laikā rakstveidā informēt PIRCĒju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.

3.2. RAŽOTāja tiesības:

3.2.1. izbeigt Līgumu, 1 (vienu) mēnesi iepriekš par to rakstiski brīdinot PIRCĒJU, ja nav apmaksāti rēķini par iepriekšējiem 2 (diviem) mēnešiem un šāda saistību neizpilde turpinās 30 (trīsdesmit) dienas pēc tam, kad RAŽotājs par to ir rakstiski brīdinājis PIRCĒJU;

3.2.2. RAŽOTĀJS ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka tā izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**4. PIRCĒja tiesības un pienākumi**

4.1. PIRCĒJA pienākumi:

 4.1.1. pilnā apjomā apmaksāt RAŽOTĀJA izrakstīto rēķinu par iepriekšējā mēnesī patērēto elektroenerģiju 20 (divdesmit) dienu laikā pēc rēķina, kas tiek izrakstīts saskaņā ar Līguma nosacījumiem, saņemšanas;

 4.1.2. informēt RAŽotāju, ja no RAŽotāja nav savlaicīgi (līdz kārtējā mēneša 10.datumam) saņemts rēķins par iepriekšējā mēnesī patērēto elektroenerģiju;

 4.1.3. 5 (piecu) dienu laikā rakstveidā informēt RAŽotāju par juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu;

 4.1.4. stingri ievērot Latvijas Republikas normatīvajos aktos noteiktās prasības attiecībā uz elektroenerģijas pārdošanu.

4.2. PIRCĒJA tiesības:

 4.2.1. saņemt no RAŽotāja normatīvajos aktos noteikto informāciju, kas saistīta ar elektroenerģijas pārdošanu PIRCĒJAM;

 4.2.2. saņemt no sistēmas operatora rīcībā esošajām automatizētām elektroenerģijas uzskaites, uzraudzības, vadības un datu iegūšanas sistēmām datus par STACIJĀS saražoto, no tīkla saņemto un tīklā nodoto elektroenerģiju, kā arī STACIJU aktīvas jaudas momentānās vērtības;

 4.2.3. rakstveidā informējot RAŽOTĀJU, izbeigt Līgumu, ja nav spēkā Līgumā minētais sistēmas pakalpojumu Līgums vai sistēmas operators normatīvajos aktos noteiktajā kārtībā ir pārtraucis sistēmas pakalpojumu sniegšanu RAŽOTĀJAM;

 4.2.4. izbeigt Līgumu pirms termiņa, par to vismaz 1 (vienu) mēnesi iepriekš brīdinot RAŽOTĀJU. PIRCĒJS šajā gadījumā apmaksā RAŽOTĀJA izrakstītos rēķinus par faktiski saņemto elektroenerģiju līdz Līguma izbeigšanas brīdim un līgumsodu, ja tāds aprēķināts saskaņā ar Līguma 5.3.punktu. RAŽOTĀJS nav tiesīgs prasīt maksu par Līguma pirmstermiņa izbeigšanu.

**5. Atbildība un sankcijas**

5.1. Līdzēju atbildība tiek regulēta saskaņā ar Latvijas Republikas spēkā esošajiem normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.

5.2. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.3. Rēķina apmaksas kavējuma gadījumā RAŽotājs ir tiesīgs prasīt PIRCĒJAM līgumsodu 0,1 (nulle komas viena) % apmērā no pamatparāda summas par katru maksājuma kavējuma dienu, bet kopā ne vairāk kā 10 (desmit) % no pamatparāda summas. Ja PIRCĒJAM ir parāds par patērēto elektroenerģiju, tas kārtējo maksājuma summu vispirms ieskaita kā parāda (arī līgumsoda par kavēto maksājumu) atmaksu, bet atlikumu ieskaita kārtējā maksājuma veikšanai.

**6.** **Nepārvarama vara**

6.1. Neviens no LĪDZĒJIEM nav atbildīgs, ja Līgumā noteikto saistību pilnīga vai daļēja neizpilde radusies tādu apstākļu dēļ, kurus LĪDZĒJI nevarēja paredzēt Līguma slēgšanas brīdī, kā arī pārvarēt vai novērst, tas ir, nepārvaramas varas apstākļu dēļ (dabas stihijas, kari, revolūcijas, ugunsgrēki, plūdi, epidēmijas, u.c.). Šī panta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā PUSE ir nokavējusi saistību izpildi.

6.2. Pusei, kura atsaucas uz nepārvaramas varas apstākļiem kā saistību izpildes apgrūtinājumu vai neiespējamības apstākli, par to rakstveidā jāziņo otrai PUSEI, norādot nepārvaramas varas apstākļus, to iestāšanās laiku un iespējamo izbeigšanos ne vēlāk kā 5 (piecu) kalendāro dienu laikā, skaitot no dienas, kad šie apstākļi iestājušies, kā arī jāpieliek visas pūles, lai mazinātu nepārvaramas varas apstākļu kaitīgās sekas.

6.3. Gadījumā, ja rodas nepārvaramas varas apstākļi, kas ietekmē šī Līguma izpildi, PUSES saskaņo savu turpmāko rīcību saistībā ar Līguma izpildi un izpildes termiņiem. Ja nepārvaramas varas apstākļi turpinās ilgāk par 1 (vienu) mēnesi, PUSĒM ir tiesības vienpusēji izbeigt šī Līguma darbību, negaidot nepārvaramas varas apstākļu izbeigšanos, rakstiski par to paziņojot otram LĪDZĒJAM. Šādā gadījumā LĪDZĒJI līdz Līguma izbeigšanai veic savstarpējos norēķinus.

6.4. Nepārvaramas varas apstākļu iestāšanās faktu LĪDZĒJS, kurš nevar izpildīt Līgumā noteiktās saistības, pēc iespējas pierāda ar kompetentas valsts vai pašvaldību institūcijas izdotu dokumentu.

**7. Līguma darbības termiņš**

7.1. Līgums stājas spēkā 2023.gada 1.augustā un ir spēkā līdz 2024.gada 31.jūlijam vai līdz Līguma izbeigšanas brīdim. Saistības attiecībā uz norēķinu veikšanu sakarā ar Līgumu saglabājas pēc Līgumam darbības termiņa beigām līdz pilnīgai to izpildei.

**8. Fizisko personu datu aizsardzības prasības**

8.1. Līgumsaistību izpildei katra PUSE kā datu pārzinis (turpmāk šajā Līguma sadaļā – Pārzinis) apstrādā otra Pārziņa sniegtos fizisko personu datus (vārds, uzvārds, amats, kontakttālrunis, e-pasts un citus fizisko personu datus, kas var būt objektīvi nepieciešami šī Līguma prasību izpildes nodrošināšanai, turpmāk – personas dati) saskaņā ar Latvijas Republikā spēkā esošajiem normatīvajiem tiesību aktiem, nosakot personas datu apstrādes nolūkus un līdzekļus.

8.2. Personas datu apstrādes mērķis ir šī Līguma saistību izpildes nodrošināšana un Pārziņu tiesisko interešu aizsardzība. Pārziņi, parakstot šo Līgumu, vienojas, ka personas dati tiks apstrādāti tikai un vienīgi iepriekš minētajam mērķim, tikai tādā apjomā, kādā tas ir nepieciešams šī Līguma saistību izpildei, un tikai šī Līguma darbības laikā.

8.3. Parakstot šo Līgumu, Pārzinis, kas nodod personas datus otram Pārzinim, apliecina, ka:

 8.3.1. šī Līguma ietvaros tam ir tiesības apstrādāt un nodot personas datus otram Pārzinim;

 8.3.2. tas ir sniedzis datu subjektiem (fiziskas personas, kuras var tieši vai netieši identificēt) Vispārīgās datu aizsardzības regulas 13.pantā noteikto informāciju attiecībā uz datu apstrādi šī Līguma saistību izpildes ietvaros.

8.4. Pārzinis, kas saņēmis no otra Pārziņa personas datus, apņemas nodrošināt saņemto personas datu drošību un konfidencialitāti, sniedzot piekļuvi personas datiem tikai pilnvarotām personām, kas ir atbildīgas par šī Līguma saistību izpildi un elektronisko informācijas sistēmu, kurās tiek apstrādāti personas dati, darbības nodrošināšanu.

8.5. Pārziņi nodrošina, ka to pilnvarotās personas, kuras tiek iesaistītas personas datu apstrādē, rakstveidā apņemas nelikumīgi neapstrādāt personas datus, tajā skaitā, bet ne tikai: nelikumīgi neizpaust, nepārrunāt, nenodot Pārziņa darbiniekiem vai pārstāvjiem, kā arī jebkurām citām trešajām personām, nelikumīgi neglabāt personas datus, kā arī neveikt jebkuras darbības ar personas datiem, kas ir ārpus Pārziņa piešķirtā pilnvarojuma. Personu, kas veic datu apstrādi, pienākums ir neizpaust un neapstrādāt personas datus arī pēc darba tiesisko vai citu līgumisko attiecību izbeigšanās.

8.6. Piesaistot personas datu apstrādātāju (persona, kas pārziņa vārdā apstrādā personas datus) datu apstrādei Pārziņa vārdā, Pārzinis nosaka apstrādātājam pienākumu ievērot visas šajā Līgumā noteiktās datu aizsardzības prasības. Gadījumā, ja apstrādātājs nepilda tam uzliktos datu aizsardzības pienākumus, Pārzinis ir pilnībā atbildīgs par apstrādātāja pienākumu neizpildes sekām.

8.7. Pārzinis bez otra Pārziņa iepriekšējās rakstveida atļaujas nav tiesīgs (izņemot gadījumus, kad to paredz Latvijas Republikas spēkā esošie normatīvie tiesību akti) sniegt trešajām personām (izņemot tās trešās personas, kuras iegūst informāciju Pārziņu vārdā) jebkādu informāciju, kas satur šī Līguma ietvaros iegūtos un apstrādātos personas datus.

8.8. Pārziņi, apstrādājot personas datus, pēc iespējas tos anonimizē vai pielieto pseidonimizāciju.

8.9. Pārziņi glabā šī Līguma ietvaros iegūtos personas datus, kas varētu būt nepieciešami personas datu apstrādes fakta pierādīšanai un Pārziņu tiesisko interešu aizsardzībai, 10 (desmit) gadus pēc šī Līguma darbības termiņa beigām.

8.10. Pārziņi neatgriezeniski dzēš/iznīcina to rīcībā esošos personas datus pēc tam, kad šī Līguma saistības ir izpildītas un nav paredzams, ka personas dati varētu būt nepieciešami personas datu apstrādes fakta pierādīšanai un Pārziņu tiesisko interešu aizsardzībai, vai pēc šajā Līgumā noteiktā personas datu glabāšanas termiņa beigām.

8.11. Pārzinis var pieprasīt, lai otrs Pārzinis papildina vai izlabo datus, vai pārtrauc tam nodoto datu apstrādi vai iznīcina tos, ja nodotie dati ir nepilnīgi, novecojuši, nepatiesi, pretlikumīgi apstrādāti vai to apstrāde vairs nav nepieciešama šajā Līgumā noteiktajiem datu apstrādes mērķiem, nosūtot rakstveidā paziņojumu uz Pārziņa kontaktpersonas e-pastu.

* 1. Pārzinis, saņemot no datu subjekta pieprasījumu par viņa personas datu labošanu vai apstrādes ierobežošanu, nekavējoties paziņo otram Pārzinim par nepieciešamību daļēji izbeigt konkrēta datu subjekta personas datu apstrādi un/vai veikt attiecīgus labojumus datu subjekta personas datos. Pārzinis, saņemot paziņojumu, nekavējoties izpilda paziņojumā noteikto.
	2. Pārzinis, saņemot no datu subjekta pieprasījumu par viņa personas datu apstrādes izbeigšanu, nekavējoties paziņo otram Pārzinim par nepieciešamību izbeigt konkrēta datu subjekta personas datu apstrādi. Pārzinis, saņemot paziņojumu, nekavējoties izbeidz konkrētā datu subjekta personas datu apstrādi un visus iegūtos datu subjekta personas datus nodod otram Pārzinim un/vai dzēš/iznīcina.
	3. Parakstot šo Līgumu, Pārziņi apņemas pildīt Vispārīgajā datu aizsardzības regulā, Latvijas Republikā spēkā esošajos normatīvajos tiesību aktos un šajā Līgumā noteiktās personas datu aizsardzības prasības un pilnībā uzņemas atbildību par kaitējumu un tiesiskajām sekām, kas var iestāties šo prasību neizpildes gadījumā.
	4. Pārzinim, tiklīdz tam kļuvis zināms par personas datu aizsardzības pārkāpumu (drošības pārkāpums, kura rezultātā notiek nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem), nekavējoties, bet ne vēlāk kā 36 (trīsdesmit sešu) stundu laikā, jāziņo par to otram Pārzinim, nosūtot informāciju par pārkāpumu (pārkāpuma būtība, notikuma laiks, konstatēšanas laiks utt.) uz kontaktpersonas norādīto e-pastu. Papildus Pārzinim ir pienākums sniegt informāciju par notikušo personas datu aizsardzības pārkāpumu Vispārīgajā datu aizsardzības regulā noteiktajā kārtībā uzraudzības iestādei.
	5. Pārzinis atlīdzina tā darbības vai bezdarbības dēļ notikušā personas datu aizsardzības pārkāpuma rezultātā otram Pārzinim nodarīto kaitējumu.
	6. Pārzinis tiek atbrīvots no atbildības, ja tas pierāda, ka nav nekādā veidā atbildīgs par notikumu, kura rezultātā nodarīts attiecīgais kaitējums.
	7. Visi strīdi, kas saistīti ar fizisko personu datu aizsardzības noteikumu, t.sk. šajā Līgumā iekļauto, piemērošanu un spēkā esamību, ja tos nav iespējams izšķirt Pārziņiem vienojoties, tiek izskatīti Latvijas Republikas tiesā spēkā esošajos normatīvajos tiesību aktos noteiktajā kārtībā.
	8. RAŽOTĀJA kontaktpersonas e-pasts personas datu aizsardzības jautājumos šī Līguma ietvaros – datu.specialists@dsiltumtikli.lv.
	9. PIRCĒJA kontaktpersonas e-pasts personas datu aizsardzības jautājumos šī Līguma ietvaros – \_\_\_\_\_\_\_\_\_\_\_\_@\_\_\_\_\_\_\_\_\_.\_\_.

**9. Papildus nosacījumi**

9.1. LĪDZĒJI vienojas, ka tiem ir saistoši Latvijas Republikas spēkā esošajos normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.

9.2. Par norēķiniem nepieciešamo elektroenerģijas uzskaites datu saņemšanas kārtību RAŽOTĀJS vienojas ar sadales sistēmas operatoru.

9.3. Līdzēji apņemas neizpaust un neizplatīt trešajām personām bez otra Līdzēja piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.

9.4. Par iesniegto datu un aprēķinu pareizību atbild RAŽOTĀJS.

9.5. Gadījumā, ja tiek mainīts LĪDZĒJU juridiskais statuss (reorganizējoties, apvienojoties vai jebkādā citā veidā), adrese, bankas rekvizīti, šīs izmaiņas ir jāpaziņo otrai līgumslēdzējai PUSEI 5 (piecu) darba dienu laikā. Līgumslēdzēju PUŠU reorganizācija vai to vadītāju maiņa nevar būt par pamatu Līguma izbeigšanai.

9.6. Līgumu pirms termiņa var izbeigt jebkurš no LĪDZĒJIEM, 30 (trīsdesmit) dienas iepriekš par to rakstveidā brīdinot otru LĪDZĒJU.

9.7. Šajā Līgumā neatrunātos jautājumus LĪDZĒJI risina Latvijas Republikas spēkā esošajos normatīvajos aktos noteiktajā kārtībā.

9.8. Gadījumā, ja Līguma darbības laikā RAŽOTĀJS zaudē tiesības sniegt elektroenerģijas ražošanas pakalpojumu, ražojot elektroenerģiju STACIJĀS, tajā skaitā uz laiku vispārējās atļaujas noteikumu pārkāpuma gadījumā, RAŽOTĀJS par to paziņo PIRCĒJAM ne vēlāk kā 1 (vienas) darba dienas laikā. Tādā gadījumā Līgums zaudē spēku bez atsevišķas LĪDZĒJU vienošanās noslēgšanas.

9.9. Gadījumā, ja Līguma darbības laikā RAŽOTĀJS vienojas ar citu TIRGOTĀJU par elektroenerģijas pārdošanu bez saskaņošanas ar PIRCĒJU, Līgums zaudē savu spēku bez atsevišķas LĪDZĒJU vienošanās noslēgšanas.

9.10. Līgumā un tā pielikumos minētā informācija bez atsevišķas PUŠU rakstiskas vienošanās par informācijas atklātumu nevar būt nodota jebkādā veidā trešajām personām, izņemot gadījumus, kad kādai no PUSĒM minēto informāciju ir jāpublisko saskaņā ar Latvijas Republikas spēkā esošajiem normatīvajiem aktiem.

9.11. Visi Līguma grozījumi un papildinājumi ir saskaņojami Līdzējiem rakstiski vienojoties, sastādot attiecīgu vienošanos, tie stājas spēkā pēc to abpusējas parakstīšanas, tie ir pievienojami Līgumam kā pielikumi un kļūst par tā neatņemamu sastāvdaļu.

9.12. PUSES nav tiesīgas šajā Līgumā noteiktās saistības nodot izpildei trešajām personām bez otras PUSES rakstiskas piekrišanas.

9.13. Strīdi, kuri radušies Līguma darbības gaitā, ja LĪDZĒJIEM nav izdevies tos izšķirt savstarpēji vienojoties, tiek izšķirti Latvijas Republikas tiesību aktos noteiktajā kārtībā Latvijas Republikas tiesā pēc piekritības.

9.14. RAŽOTĀJS neatbild par PIRCĒJA jebkāda veida saistībām pret trešo personu.

9.15. Par Līguma izpildi atbildīgā persona no RAŽOTĀJA puses ir \_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_, e-pasts: dsiltumtikli@apollo.lv.

9.16. Par Līguma izpildi atbildīgā persona no PIRCĒJA puses ir \_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_@\_\_\_\_\_\_\_\_\_\_\_\_\_.\_\_\_.

9.17. Šis Līgums sastādīts uz \_\_\_ (\_\_\_\_\_\_\_\_\_) lapām latviešu valodā 2 (divos) eksemplāros ar vienādu juridisko spēku, pa 1 (vienam) eksemplāram katrai PUSEI/ Šis Līgums sastādīts uz \_\_\_\_ (\_\_\_\_\_\_) lapām, parakstīts ar drošu elektronisko parakstu un glabājas pie PIRCĒJA un pie RAŽOTĀJA.

**10. PUŠU rekvizīti un paraksti**

|  |  |
| --- | --- |
| **RAŽOTĀJS:****Pašvaldības akciju sabiedrība** **„Daugavpils siltumtīkli”**Reģistrācijas Nr. 4150300294518.novembra iela 4, Daugavpils,LV-5401, LatvijaNorēķinu konts: Luminor Bank AS Latvijas filiālebankas kods RIKOLV2X Konta Nr. LV74RIKO0002011004616Tālr. 654 07533e-pasts: dsiltumtikli@apollo.lv\_\_\_\_\_\_\_\_\_\_\_\_\_\_\_\_\_ /V.Uzvārds/ (paraksts) | **PIRCĒJS:**\_\_\_\_\_\_\_\_\_\_\_\_\_\_\_\_\_ /V.Uzvārds/ (paraksts) |

Iepirkuma

„Koģenerācijas režīmā saražotās elektroenerģijas

pārdošana 2023.-2024.gadiem”

 (identifikācijas Nr.: DS/2023/11)

nolikuma

**5.pielikums**

**Apliecinājums par neatkarīgi izstrādātu piedāvājumu**

Ar šo, sniedzot izsmeļošu un patiesu informāciju, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ „\_\_\_\_\_\_\_\_\_\_\_\_\_\_\_\_\_\_”, reģistrācijas Nr. \_\_\_\_\_\_\_\_\_\_\_\_\_\_\_,

 Pretendenta nosaukums

(turpmāk – Pretendents) attiecībā uz iepirkuma procedūru „Koģenerācijas režīmā saražotās elektroenerģijas pārdošana 2023.-2024.gadiem”, ID Nr. DS/2023/11, apliecina, ka:

**1.** Pretendents ir iepazinies un piekrīt šī apliecinājuma saturam.

**2.** Pretendents apzinās, ka var tikt izslēgts no dalības iepirkuma procedūrā, ja atklāsies, ka šis apliecinājums jebkādā veidā nav izsmeļošs un patiess.

**3.** Pretendents ir pilnvarojiskatru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

**4.** Pretendents informē, ka (pēc vajadzības, atzīmējiet vienu no turpmāk minētajiem):

|  |  |
| --- | --- |
| ☐ | 4.1. ir iesniedzis piedāvājumu neatkarīgi no konkurentiem[[1]](#footnote-1) un bez konsultācijām, līgumiem vai vienošanām, vai cita veida saziņas ar konkurentiem; |
| ☐ | 4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu. |

**5.** Pretendentam, izņemot gadījumu, kad Pretendents šādu saziņu ir paziņojis saskaņā ar šī apliecinājuma 4.2.apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

5.4. tādu piedāvājuma iesniegšanu, kas neatbilst iepirkuma prasībām;

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

**6.** Pretendentsnav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 4.2. apakšpunktu.

**7.** Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10 (desmit) % apmēram no pārkāpēja pēdējā finanšu gada neto apgrozījuma, un Sabiedrisko pakalpojumu sniedzēju iepirkumu likums[[2]](#footnote-2) paredz uz 12 (divpadsmit) mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi Pretendentu, kurš iecietības programmas[[3]](#footnote-3) ietvaros ir sadarbojies ar to, no naudas soda vai naudas sodu samazinājusi.

\_\_\_\_\_\_\_\_\_\_\_\_\_\_

 (datums)

Uzņēmuma adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa (faksa) numuri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma vadītāja vai pilnvarotās personas amats, vārds un uzvārds \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

 (paraksts) z.v.

**(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu)**

Apliecinājuma pielikums

**Informācija par Pretendenta saziņu ar konkurentiem saistībā ar konkrēto iepirkumu**

|  |  |  |  |
| --- | --- | --- | --- |
| **Nr.** | **Uzņēmums – konkurents, ar kuru ir bijusi saziņa** | **Saziņas veids, mērķis, raksturs un saturs** | **Piezīmes** |
|  | [Komersanta nosaukums, reģ. Nr.] |  |  |
|  |  |  |  |

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (datums) (paraksts)

Glabāšanas termiņš: 5 gadi

1. Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:

1) iesniedz piedāvājumu šim iepirkumam;

2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam. [↑](#footnote-ref-1)
2. Sabiedrisko pakalpojumu sniedzēju iepirkumu likuma 48.panta otrās daļas 5.punkts. [↑](#footnote-ref-2)
3. Programma, kuras ietvaros uzņēmumam, kas ir vai bija iesaistīts kartelī, Ministru kabineta 29.03.2016. noteikumos Nr.179 *„Kārtība, kādā nosakāms naudas sods par Konkurences likuma 11. panta pirmajā daļā un 13. pantā un Negodīgas mazumtirdzniecības prakses aizlieguma likuma 5., 6., 7. un 8. pantā paredzētajiem pārkāpumiem”* noteiktajā kārtībā piešķir pilnīgu atbrīvojumu no naudas soda par to, ka tas pirmais brīvprātīgi iesniedz pierādījumus par šo pārkāpumu Konkurences padomei, vai naudas soda samazinājumu par sadarbību ar Konkurences padomi pārkāpuma atklāšanā, ja pilnīgs atbrīvojums no naudas soda nav pieejams. [↑](#footnote-ref-3)